ഇരുനിലംകോട് ഷഷ്ഠി മഹോത്സവം നാളെ മുള്ളൂര്ക്കര: ഇരുനിലംകോട് ക്ഷേത്രത്തിലെ സ്കന്ദ ഷഷ്ഠി മഹോത്സവം നാളെ കൊവിഡ് മാനദണ്ഡങ്ങള് പാലിച്ച് ആഘോഷിക്കുമെന്ന് ഭാരവാഹികള് അറിയിച്ചു. ചൊവ്വാഴ്ച രാവിലെ ക്ഷേത്രത്തിലെ പൂജാകര്മ്മങ്ങള്ക്ക് ശേഷം 7.30 മുതല് ഉച്ചക്ക് 2.30 വരെയാണ് വിവിധ ദേശങ്ങളില് നിന്ന് കാവടി അഭിഷേകങ്ങള് എത്തുക. ഇത്തവണ 11 കാവടി സംഘങ്ങളാണ് ക്ഷേത്രത്തിലെത്തുക. ക്ഷേത്രസമിതി വക, ദേവി അമ്മ വക, വരവൂര് കാവടി സംഘം, കാഞ്ഞിരശ്ശേരി വടക്കേ വിഭാഗം, കാഞ്ഞിരശ്ശേരി സമന്വയ, കണ്ണാപറ, ശിവശൈലം, മുള്ളൂര്ക്കര തെയേക്കങ്കര വിഭാഗം, മുള്ളൂര്ക്കര എസ്.എന് നഗര്, ശ്രീനാരായണ കാവടി സംഘം, കളരിയ്ക്കല് കാവടി സംഘം എന്നീ കാവടി അഭിഷേക സംഘങ്ങള്ക്ക് 10 മിനിറ്റ് വീതം സന്നിധിയില് കാവടിയാട്ടം നടത്താന് അനുവാദമുണ്ടാകും. ഭക്തര്ക്ക് പായസവിതരണവും വൈകീട്ട് വിവിധ കലാ പരിപാടികളും നടക്കുമെന്ന് ക്ഷേത്ര സംരക്ഷണ സമിതി പ്രസിഡന്റ് പി.എസ് രാഘവന്, സെക്രട്ടറി എം.വി ദേവദാസന്, ട്രഷറര് വി.കെ ശിവദാസ് എന്നിവര് അറിയിച്ചു. ഷഷ്ഠിയോടനുബന്ധിച്ച് ഇന്നലെ ക്ഷേത്രത്തിലെത്തിയ ഭക്തര്ക്ക് പായസം നല്കി.